4 नवंबर 1993 – सुबह हमारी ट्रेन शाहजहांपुर में रुकी है। बरेली और शाहजहांपुर के बीच रामपुर नामक महत्वपूर्ण पड़ाव आता है। पर रामपुर में ट्रेन का ठहराव नहीं है। हालांकि रामपुर में हमारी संस्था राष्ट्रीय युवा योजना का बड़ा नेटवर्क है। वे लोग चाहते थे कि ट्रेन रामपुर में भी रुके। पर सदभावना स्पेशल के ठहराव और शेड्यूल पहले से तय हैं। कोई भी बदलाव के लिए कई दिन पहले रेलवे बोर्ड को लिखना पड़ता है फिर वहां से स्वीकृति आती है। इसलिए ट्रेन रामपुर में बिना रूके आगे बढ़ गई। यहां रेल यात्रियों के स्वागत में कई संस्थाओं के लोग आए।